Споразум са Фридрихом ел Камилу није донео среће. На улицама Мосула, Багдада и Алепа називан је издајником ислама. Он сам није желео да прекрши услове мира па је период од 1229. године до Камилове смрти 1238. године период престанка муслиманско-крсташких сукоба. Камила наслеђују двојица синова: Ел Адил II и Ејуб. Након кратке, двогодишње владавине ел Адила II, сукоби су обновљени. У бици код Форбије крсташи су доживели велики пораз. Након тога муслимани без отпора улазе у Јерусалим. Понован пад Јерусалима изазваће Седми крсташки рат кога ће предводити француски краљ Луј IX Свети.